To kvinner bevæpnet med skjold og sverd, kjemper en dødskamp. Den ene kvinnen ligger allerede nede med et blødende sår fra halsen, mens den stående er i ferd med å gi henne et coup de grâce, eller nådestøt. Til venstre i bildet ses en mann i romersk militærtøy, bak ham et gjerde som holder betraktende soldater med hellebarder og spyd, samt kvinner og menn ute fra kamparenaen. Nederst til høyre ses malerens signatur: JUSEPE DE RIBERA VALENCIANO. F. 1636.